**Σχετικά με την πραγματοποίηση της Κλινικής άσκησης για το μάθημα "Νοσηλευτική Ψυχικής Υγείας" κατά το εαρινό εξάμηνο του ακαδ. έτους 2022-23, σας ενημερώνω ότι, όσοι φοιτητές ενδιαφέρονται να συμμετάσχουν:**

- Θα πρέπει να εγγραφούν στο e-class στο μάθημα "Νοσηλευτική Ψυχικής Υγείας - Κλινική Άσκηση 2022" ως τις 10/2/2023. Η εγγραφή αποτελεί **απαραίτητη προϋπόθεση για τη συμμετοχή σας**, ενώ είναι απαραίτητη & για να λαμβάνετε μελλοντικές ανακοινώσεις. Οι φοιτητές που δεν θα εγγραφούν εγκαίρως ΔΕΝ θα πραγματοποιήσουν κλινική άσκηση κατά το 2023.

- Θα πρέπει να πληρούν τις απαραίτητες βάσει της νομοθεσίας προϋποθέσεις για την προσέλευση στο χώρο του νοσοκομείου, πχ. πιστοποιητικό εμβολιασμού σε ισχύ, βεβαίωση νόσησης από COVID-19 σε ισχύ, ή νόμιμη απαλλαγή, κατά το διάστημα πραγματοποίησης της κλινικής άσκησης βάσει των χρονικών περιόδων που θα ανακοινωθούν. Επίσης, βάσει του κανονισμού των φορέων υποδοχής (νοσοκομείων), ενδέχεται να απαιτείται η επιπλέον πραγματοποίηση rapid τεστ ή μοριακού ελέγχου (PCR) άμεσα πριν από την προσέλευσή σας στο χώρο του νοσοκομείου. Αν αλλάξουν οι διατάξεις της νομοθεσίας σχετικά με τις προϋποθέσεις προσέλευσης στο νοσοκομείο (πχ. αν καταργηθούν τα παραπάνω), θα ενημερωθείτε άμεσα σχετικά.

Επίσης, σας ενημερώνω ότι:

- Η κλινική άσκηση προγραμματίζεται να πραγματοποιηθεί μεταξύ 28/2 και 1/6/2023. **Ο/η κάθε φοιτητής/τρια θα προσέρχεται στη δομή / νοσοκομείο για μια εβδομάδα, συγκεκριμένα για τρεις (3) συνεχόμενες ημέρες,** (κατά πάσα πιθανότητα Τρίτη, Τετάρτη & Πέμπτη, 8.00-16.00). Οι δομές / νοσοκομεία θα περιλαμβάνουν την Ψυχιατρική & Νευρολογική Κλινική & τους Ξενώνες Ψυχικής Υγείας του ΠΓΝ Πάτρας, την Ψυχιατρική του ΓΝ "Αγ. Ανδρέας" & την Παιδοψυχιατρική Κλινική του Καραμανδάνειου Νοσοκομείου.

- Όταν ολοκληρωθούν οι εγγραφές σας στο e-class, θα σας ανακοινωθεί το πρόγραμμα βάσει του οποίου θα συμμετέχετε. Αυτό θα περιλαμβάνει αναλυτικό πίνακα όπου θα αναφέρονται η χρονική περίοδος και η δομή / νοσοκομείο στην οποία θα πραγματοποιήσετε την κλινική σας άσκηση, πχ. ο Α φοιτητής από 27/2 ως 1/3 στην Ψυχιατρική Κλινική του ΠΓΝ Πάτρας. Η τοποθέτησή σας θα πραγματοποιηθεί με αλφαβητική σειρά.

- Οι ομάδες των φοιτητών θα είναι δεσμευτικές από τη στιγμή που θα ανακοινωθούν. **Αν κάποιος φοιτητής ΔΕΝ προσέλθει κατά την προβλεπόμενη περίοδο στην αντίστοιχη δομή / νοσοκομείο, και φυσικά αν δεν πληροί τις απαραίτητες βάσει της νομοθεσίας και του κανονισμού προϋποθέσεις, θα αποκλείεται από την κλινική άσκηση**. Μοναδική εξαίρεση θα αποτελεί η νόσηση από COVID-19 κατά την αντίστοιχη περίοδο. Στην περίπτωση αυτή, & εφόσον ο φοιτητής επιδείξει τη νόμιμη βεβαίωση (θετικό test με ημερομηνία που καλύπτει αυτό το διάστημα), θα τοποθετηθεί σε άλλη χρονική περίοδο (στην ίδια ή σε άλλη δομή / νοσοκομείο).

- Μπορούν να πραγματοποιηθούν αποκλειστικά αμοιβαίες αλλαγές φοιτητών (εφόσον βεβαίως συμφωνούν & οι δυο). Επίσης, ειδικά οι φοιτητές που έχουν ΠΡΑΓΜΑΤΙΚΑ ΣΟΒΑΡΟ ΛΟΓΟ συμμετοχής σε συγκεκριμένο χρονικό διάστημα ή δομή / νοσοκομείο, μπορούν να επικοινωνήσουν εγκαίρως μαζί μου (με τηλ. ή e-mail) & να αιτηθούν την τοποθέτησή τους σε συγκεκριμένη χρονική περίοδο ή δομή / νοσοκομείο. Σοβαρούς λόγους συνιστούν η επιμέλεια ανήλικων τέκνων, η εργασία σε νοσοκομειακό τμήμα με κυκλικό ωράριο και η παρουσία χρόνιας σοβαρής νόσου. Σοβαρούς λόγους ΔΕΝ συνιστούν η εργασία σε χώρο εκτός νοσοκομείου, τα οικονομικά προβλήματα (γενικά & αόριστα), η επιθυμία να είναι κάποιος με τους φίλους του, ο τόπος διαμονής του, η λήξη του πιστοποιητικού εμβολιασμού σε συγκεκριμένη ημερομηνία κλπ.

Κατά το επόμενο διάστημα, θα ακολουθήσει περαιτέρω ενημέρωση με την αποστολή ανακοινώσεων ή/και μέσω ενημερωτικών συναντήσεων.

Παναγιώτης Κιέκκας

Καθηγητής